Eugène Lefébure

Eugène Lefébure (Prunoy, 1838ko azaroak 11-Aljer, 1908ko apirilak 9) egiptologo frantziar bat izan zen, Stéphane Mallarmé olerkariaren laguna.

Biografia 
Eugène Lefébure Senseko Lizeo Inperialeko ikaslea izan zen 1855 eta 1857 bitartean. Garai horretan bertan Stéphane Mallarmé zentru horretan barneko ikasle zen, dirudienez, biak 1862ko apirilerarte ezagutu ez ziren arren, Lefébure Auxerren zegoenean. Lagunak izan ziren 1871 arte, arrazoi moralengatik hautsi zutenean. Mallarméren lagunik hoberenetako bat izan zen, okultismoaganako interesa piztuz eta Canneseko bere etxean hartu zuen Mallarmék ezerezaren kontzientzia 1866ko martxoan. Mallarmé eta Lefébureren arteko gutunak azken honen seme izan zen Lefébure de Joignyk kontserbatu zuen.

1871n Lefébure izan zen Lyongo egiptologia katedrako lehen tituluduna, eta 1879an bere lana utzi eta Kairora joan zen, non Institut Français d'Archéologie Orientaleren espedizio batetara batu zen Erregeen Haranean. 1881ean indusketa buruzagia zen, eta 1883an Auguste Mariettek Erregeen Haranaren plano bat egitea agindu zion. Ramses IV.aren hilobia den KV2an lan egin zuen, Seti I.aren hilobia den KV17a ere dokumentatu zuen eta KV26, KV27, KV28, KV29, KV37, KV40 eta KV59 hilobien planoak egin zituen, baita WV24 eta WV25 hilobienak ere.

1889an indusketak utzi zituen, eta ordutik konferentzia gizon izan zen Lyonen eta Parisen, eta Aljerreko Letren Goi Eskolako irakaslea.

Lanak 
 Traduction comparée des hymnes au soleil (1868),
 Le mythe osirien‎ (1875),
 Le papyrus funéraire de Soutimès d'après un exemplaire hiéroglyphique du Livre des morts appartenant à la Bibliothè que nationale reproduit (1877),
 L'oeuf dans la religion Egyptienne‎ (1887),
 Les Hypogées royaux de Thèbes (1889),
 Rites égyptiens: construction et protection des édifices (1890),
 Etude sur Abydos (1893).

Frantziako arkeologoak
Frantziako egiptologoak